Forever (שיר של ג'סטין ביבר)

Forever (בעברית: לנצח) הוא שיר שהוקלט על ידי הזמר-יוצר הקנדי ג'סטין ביבר יחד עם הראפרים האמריקאים פוסט מאלון וקלבר. השיר יצא לאור ב-14 בפברואר 2020, כסינגל השלישי מתוך אלבום האולפן החמישי של ביבר, Changes, על ידי חברת התקליטים דאף ג'אם. עם יציאתו, נכנס אל המקום ה-29 במצעד הסינגלים הבריטי, למקום ה-24 במצעד בילבורד הוט 100, ואף שבר שיא כשנכנס ל-40 המובילים ביותר מ-15 מצעדים במדינות שונות. ב-8 בספטמבר 2016 יצא הסינגל "Deja Vu" אשר היווה את שיתוף הפעולה הראשון בין הזמר-יוצר הקנדי ג'סטין ביבר והראפר האמריקאי פוסט מאלון. ב-6 בדצמבר 2019 חשף ביבר קעקוע של המילה "Forever" על צווארו, מה שהוביל לספקולציות כי זהו יהיה שמו של האלבום הבא שלו כפי שבעבר קעקע את שמות אלבומיו BELIEVE ו-Purpose. ב-1 במרץ 2020 דווח באתר TMZ כי פוסט מאלון מתוכנן להשתתף באחד השירים מאלבום האולפן החמישי של ביבר. עוד פורסם, כי נכון לאותה שעה ביבר סיים להקליט את קטעי השירה שלו בשיר. ב-5 בפברואר חשף ביבר את רצועת אלבומו החמישי, Changes, בה נכלל גם השיר "Forever" בתור הרצועה השביעית ובשיתוף פעולה עם פוסט מאלון ואמן ההיפ הופ והראפ, Clever. השיר יצא לאור ב-14 בפברואר 2020, כסינגל השלישי מתוך האלבום. נכון לנובמבר 2022 השיר צבר מעל לכ-7 מיליון צפיות ביוטיוב. "Forever" הוא שיר בסגנון טראפ באורך של 3:40 דקות ובקצב של 136 פעימות לדקה. מבחינה מילולית הוא שיר אהבה באנגלית אשר מבטא רגשות של צורך להיות עם בת הזוג לנצח (באנגלית: ”Forever”). האנה מיילריאה מהמגזין הבריטי NME כתבה כי באופן לא מפתיע, השיר עוסק ברצונו של ביבר להיות עם בת זוגו לכל החיים, מה שמבטא כי הנישואים שלו עם היילי בולדווין מחלחלים לאלבום החדש. ג'רמי הליגר מכתב העת האמריקאי וראייטי ציין את השימוש של השיר ב"סינת'ים צנועים", שאותם אפיין ככאלו "הנשמעים כמו טיפות מים". אלכסיס פטרידיס מהעיתון הבריטי הגרדיאן השווה את ההגשה הווקאלית בשיר לראפ. לין שארפ מ-HotNewHipHop שיבחה את השירה ב-"Forever", בתחושה שביבר ומלון "מחמיאים זה לזה" בצורה חלקה, ושהקול של Clever משקף את "הטבע התשוקה" של הרצועה. מבקר הבילבורד טיילור וות'רבי דירג את "Forever" במקום השלישי משירי האלבום ותיארו כאחת הרצועות היותר ייחודיות באלבום. קולטן גרינווד מ-Alternative Press כינה את השיר "בופ קליט ואמוציונלי" וציין כי יש לו את המידה הנכונה של רומנטיקה כדי לשמור על המוח שלך מופעל". קרולין דרוק מ-Uproxx כתבה שהרצועה מתהדרת במקצב מלא ומהדהד, וציינה את הגישה הלירית התמציתית בו. עם זאת, בן דוולין מ-musicOMH מצא שהקול של Clever היה "חלש בצורה מגעילה". הווידאו קליפ של השיר יצא ב-9 במרץ 2020 יחד עם עוד 16 קליפים של שירים מהאלבום כחלק מפרויקט "Changes: The Movement". בימוי הפרויקט כולו בוצע על ידי Nick DeMoura אשר החל לעבוד על כך לאחר שנגש עם מנהלו של ביבר, סקוטר בראון, זמן קצר לפני חג המולד (25 בדצמבר). נכון לנובמבר 2022, הווידאו הקליפ של "Forever" מונה מעל לכ-18 מיליון צפיות ביוטיוב. בקליפ נראים קבוצת שחקנים רעולי פנים לבושים בשכפצים הרוקדים בזמן שאורות מרצדים סביבם, זאת בניגוד לקליפים האחרים, אשר עוצבו בצורה אינטימית יותר. בריאיון ל-MTV News (אנ') אמר Nick DeMoura כי הסרט Entrapment (אנ') היווה השראה לקליפ, וכמו כן, טריי אלסטון מ-"MTV News" תיארה את הקליפ כ"כישרון קולנועי". מילות השיר "Forever" באתר Genius סרטון השיר "Forever" באתר יוטיוב Official Singles Chart Top 100 | Official Charts Company, www.officialcharts.com (באנגלית) Justin Bieber, בילבורד (באנגלית) Lars Brandle, Billboard, Billboard, ‏5 בנובמבר 2016 Colin Stutz, Billboard, Billboard, ‏5 באוגוסט 2016 ג'סטין ביבר, Forever thanks, אינסטגרם, ‏6 בדצמבר 2019 TMZ Staff, Justin Bieber Gets Travis Scott, Post Malone and Kehlani for New Album, TMZ, ‏5 בundefined 2020 Justin Bieber Taps Travis Scott, Post Malone, & Kehlani for New Album, Rap-Up, ‏5 בundefined 2020 List of All Justin Bieber Tattoos With Meaning (2022), Angelina Weisz, ‏4 בפברואר 2019 Koltan GreenwoodKoltan Greenwood, Post Malone and Justin Bieber question "Forever" in emotional new collab, Alternative Press Magazine (באנגלית) Gadsden rapper appears on Justin Bieber’s new album, The Gadsden Times, ‏6 בינואר 2020 Omar Sanchez, Justin Bieber's Changes will have tasty features from Post Malone, Travis Scott, more, EW.com, ‏4 בינואר 2020 Justin Bieber - Available (Audio), סרטון בערוץ "Justin Bieber", באתר יוטיוב (אורך: 03:15) https://themusic.com.au/, themusic.com.au (באנגלית) [https://www.musicnotes.com/sheetmusic/mtd.asp?ppn=MN0207619 Forever BY JUSTIN BIEBER FEAT. POST MALONE & CLEVER - DIGITAL SHEET MUSIC], musicnoters Justin Bieber, Post Malone & Clever Get Soft On "Forever" – HotNewHipHop, HotNewHipHop, ‏6 בינואר 2020 Justin Bieber – 'Changes' review: a knackering, loved-up slog lacking substance, NME, ‏5 בינואר 2020 Jeremy Helligar, Variety, Variety, ‏5 בינואר 2020 Alexis Petridis, Justin Bieber: Changes review – the sound of fame being shunned, The Guardian, ‏5 בינואר 2020 Taylor Weatherby, Billboard, Billboard, ‏5 בינואר 2020 Carolyn Droke, All The Best New Pop Music From This Week, UPROXX, ‏2 בינואר 2020 Justin Bieber - Changes | Album Reviews | musicOMH, musicOMH, ‏1 בינואר 2020 MTV, How Justin Bieber's 'Changes: The Movement' Came Together In Just Three Weeks, MTV, ‏3 במרץ 2020 Justin Bieber - Forever (CHANGES: The Movement) ft. Post Malone, Clever, סרטון בערוץ "JustinBieberVEVO", באתר יוטיוב (אורך: 03:46) MTV, Justin Bieber's 'Forever' Video Looks Like An Espionage Thriller, MTV, ‏1 בפברואר 2020 Gold & Platinum - RIAA, RIAA, ‏3 ביולי 2015 Forever, TIDAL Chart Analysis Archives, The Music Network